ศรีตรังแอโกรฯกำไรทะยาน 412%
ศรีตรังแอโกรอินดัสทรี&nbsp;ประกาศผลงานในช่วง 3 เดือนแรกปีนี้&nbsp; กำไรเพิ่มขึ้นถึง 412%
7 พ.ค. 2553

ศรีตรังแอโกรอินดัสทรี ประกาศผลงานในช่วง 3 เดือนแรกปีนี้  กำไรเพิ่มขึ้นถึง 412%
บริษัท ศรีตรังแอโกรอินดัสทรี หรือ STA  ประกาศผลงานในช่วง 3 เดือนแรกปีนี้  กำไรสุทธิ 1,099.95 ล้านบาท คิดเป็นกำไรหุ้นละ 5.50 บาท เพิ่มขึ้นถึง 412%  เทียบกับช่วงเดียวกันปีก่อนที่มีกำไรสุทธิ 214.70  ล้านบาท หรือ 1.07 บาทต่อหุ้น   ซึ่งเป็นไปตามความคาดการณ์ หลังราคายางปรับตัวขึ้นอย่างมหาศาล ส่งผลให้ราคาหุ้น STA  วิ่งแรงจากต่ำกว่า 30 บาทขึ้นมาใกล้ 60 บาทในปัจจุบัน 
บริษัทชี้แจงว่ากำไรที่ดีขึ้นมากเป็นเพราะบริษัทยังคงได้รับผลดีอย่างต่อเนื่องจากการฟื้นตัวที่ชัดเจนของเศรษฐกิจเอเชียและกลุ่มยานยนต์ที่มียอดขายเพิ่มขึ้นเป็นอย่างมาก ส่งผลให้อุตสาหกรรมยางล้อดีขึ้นอย่างต่อเนื่องจากปี 2552  โดยเฉพาะประเทศจีนที่อุตสาหกรรมรถยนต์ยังคงขยายตัวในอัตราที่สูงมากกว่า 50% ทำให้ บริษัทมีปริมาณการขายรวมจำนวน 211,129 ตัน เพิ่มขึ้น 27% จากไตรมาส 1ปี2552 และลดลง 5% เมื่อเทียบกับไตรมาส4ปี2552  และราคายางปรับตัวสูงแบบก้าวกระโดดถึง90%  เมื่อเทียบกับไตรมาส1ปี/2552 เป็นราคาสูงสุดในรอบกว่า 1 ปี หลังจากเกิดวิกฤตเศรษฐกิจโลก